b'\n_START_ARTICLE_\nOb\xc4\x8dina Puconci\n_START_SECTION_\nNaselja v ob\xc4\x8dini\n_START_PARAGRAPH_\nBeznovci, Bodonci, Bokra\xc4\x8di, Brezovci, Dankovci, Dolina, Gorica, Ku\xc5\xa1tanovci, Lemerje, Ma\xc4\x8dkovci, Mo\xc5\xa1\xc4\x8danci, Otovci, Pe\xc4\x8darovci, Poznanovci, Predanovci, Prose\xc4\x8dka vas, Puconci, Pu\xc5\xbeevci, Strukovci, \xc5\xa0alamenci, Vadarci, Vane\xc4\x8da, Zenkovci\n_START_SECTION_\nZastava ob\xc4\x8dine Puconci\n_START_PARAGRAPH_\nZastava je obe\xc5\xa1ena vedno navpi\xc4\x8dno, gledano od spredaj mora biti na levi strani rumena, na desni pa zelena barva. Vsaka barva zavzema polovico zastave. Vertikalna zastava ima razmerje \xc5\xa1irine proti vi\xc5\xa1ini 1\xc2\xa0: 2. Na zgornji polovici zastave je grb._NEWLINE_Ob\xc4\x8dinska simbola sta pri\xc4\x8dela veljati 16. februarja 1998.\n_START_SECTION_\nPraznik ob\xc4\x8dine Puconci\n_START_PARAGRAPH_\nSvoj praznik ima ob\xc4\x8dina 13. oktobra. Tega dne leta 1781 je bil objavljen toleran\xc4\x8dni patent, ki je osnova za enakopravno delovanje vseh cerkvenih skupnosti. V ob\xc4\x8dini \xc5\xbeivijo namre\xc4\x8d v so\xc5\xbeitju in strpnosti prebivalci evangeli\xc4\x8danske, katoli\xc5\xa1ke in binko\xc5\xa1tne veroizpovedi.'